Znanstveno-stručni skup 'Klasicizam u Hrvatskoj' [IPU, MUO, DPUH], Zagreb, 30.-31.5.2014.

Zlatko Karač

Klasicistička arhitektura Vukovara

Izgradnja grada i urbane regulacije u prvoj polovini 19. stoljeća

Iako se klasicistički elemenati u arhitekturi Vukovara javljaju već u sloju kasnobaroknih reprezentativnih gradnji atribuiranih bečkom arhitektu J. Hatzingeru (palača Županije 1773., zvonik franjevačke crkve 1773./74., adaptacija dvorca Eltz 1781.), znatnije klasicističke novogradnje vežu se uz dvije urbanističke regulacije provedene u sklopu sanitarnog uređenja grada nakon kuge (1795./76.), te kao posljedica velikog požara (1822.). Među novim sakralnim dominantama izdvajaju se pravoslavna crkva sv. Petke na Dobroj vodi, prva sinagoga, adaptacija katoličke kapele sv. Roka te više poklonaca i raspela. Od javnih novogradnji važni su gradski Magistrat i hotel 'K lavu', dok su najbrojnije klasicističke realizacije u grupi rezidencijalnih objekata (dogradnja dvorca Eltz s Oranžerijom i uređenjem perivoja, kurija Najpar, kurija baruna Adamovića, vila Knoll i niz građanskih kuća bidermajerskih odlika).

Doc. dr.sc. Zlatko Karač

Arhitektonski fakultet Sveučilišta u Zagrebu

Kačićeva 26, 10000 Zagreb

zkarac@arhitekt.hr

091/736-2546